title: 2009/433/CE: Decizia Consiliului din 5 mai 2009 privind aderarea Comunității Europene la Regulamentul nr. 61 al Comisiei Economice pentru Europa a Organizației Națiunilor Unite cu privire la dispozițiile uniforme privind omologarea vehiculelor utilitare în ceea ce privește proeminențele lor exterioare situate în partea frontală a panoului posterior al cabinei

text:
               9.6.2009

               RO

               Jurnalul Oficial al Uniunii Europene

               L 144/24

      DECIZIA CONSILIULUI

   din 5 mai 2009
   privind aderarea Comunității Europene la Regulamentul nr. 61 al Comisiei Economice pentru Europa a Organizației Națiunilor Unite cu privire la dispozițiile uniforme privind omologarea vehiculelor utilitare în ceea ce privește proeminențele lor exterioare situate în partea frontală a panoului posterior al cabinei
   (2009/433/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (1), în special articolul 3 alineatul (3) și articolul 4 alineatul (2) a doua liniuță,
   având în vedere propunerea Comisiei,
   având în vedere avizul conform al Parlamentului European,
   întrucât:

               (1)

               Cerințele armonizate ale Regulamentul nr. 61 al Comisiei Economice pentru Europa a Organizației Națiunilor Unite cu privire la dispozițiile uniforme privind omologarea vehiculelor utilitare în ceea ce privește proeminențele lor exterioare situate în partea frontală a panoului posterior al cabinei („Regulamentul nr. 61”) vizează înlăturarea barierelor tehnice existente în cadrul schimburilor comerciale cu autovehicule între părțile contractante și asigurarea faptului că astfel de vehicule prezintă un nivel ridicat de securitate și protecție.

               (2)

               Regulamentul nr. 61 a fost notificat părților contractante și a intrat în vigoare în raport cu toate părțile contractante care nu și-au notificat dezacordul până la data sau datele specificate în cadrul acestuia sub forma unui regulament anexat Acordului revizuit din 1958.

               (3)

               Regulamentul nr. 61 ar trebui să fie integrat în sistemul de omologare a autovehiculelor și adăugat astfel legislației în vigoare în cadrul Comunității,

         DECIDE:
   Articolul 1
   (1)   Comunitatea Europeană aderă la Regulamentul nr. 61 al Comisiei Economice pentru Europa a Organizației Națiunilor Unite cu privire la dispozițiile uniforme privind omologarea vehiculelor utilitare în ceea ce privește proeminențele lor exterioare situate în partea frontală a panoului posterior al cabinei.
   (2)   Textul regulamentului se atașează la prezenta decizie (2).
   Articolul 2
   În conformitate du dispozițiile articolelor 35 și 36 din Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (3), se recunoaște echivalența cerințelor Regulamentului nr. 61 al Comisiei Economice pentru Europa a Organizației Națiunilor Unite cu cele din Directiva 92/114/CEE a Consiliului din 17 decembrie 1992 privind proeminențele exterioare existente în partea din față a peretelui posterior al cabinei de pe autovehiculele din categoria N (4).

      Adoptată la Bruxelles, 5 mai 2009.

            Pentru Consiliu

            Președintele

         M. KALOUSEK

      (1)  JO L 346, 17.12.1997, p. 78.

      (2)  Acest regulament se va publica într-un număr viitor al Jurnalului Oficial.

      (3)  JO L 263, 9.10.2007, p. 1.

      (4)  JO L 409, 31.12.1992, p. 17.


title: 2009/448/CE: Decizia Consiliului din 28 mai 2009 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al De Nederlandsche Bank

text:
               12.6.2009

               RO

               Jurnalul Oficial al Uniunii Europene

               L 149/64

      DECIZIA CONSILIULUI

   din 28 mai 2009
   de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al De Nederlandsche Bank
   (2009/448/CE)
   CONSILIUL UNIUNII EUROPENE,
   având în vedere Protocolul privind Statutul Sistemului European al Băncilor Centrale și al Băncii Centrale Europene, anexat la Tratatul de instituire a Comunității Europene, în special articolul 27 alineatul (1),
   având în vedere Recomandarea BCE/2009/8 a Băncii Centrale Europene din 3 aprilie 2009 către Consiliul Uniunii Europene privind auditorul extern al De Nederlandsche Bank (1),
   întrucât:

               (1)

               Conturile Băncii Centrale Europene (BCE) și ale băncilor centrale naționale din cadrul eurosistemului sunt supuse auditării de către auditori externi independenți, desemnați la recomandarea Consiliului guvernatorilor BCE și după aprobarea Consiliul Uniunii Europene.

               (2)

               La 12 iulie 2005, Josephus Andreas Nijhuis, expert contabil autorizat și președinte al Consiliului de administrație al PricewaterhouseCoopers Accountants N.V., acționând în nume propriu, a fost desemnat auditor extern al De Nederlandsche Bank începând cu exercițiul financiar 2005, pe o durată nedeterminată, sub rezerva unei confirmări anuale.

               (3)

               Dl Nijhuis a demisionat din cadrul PricewaterhouseCoopers Accountants N.V. la 1 octombrie 2008; prin urmare este necesară desemnarea unui nou auditor.

               (4)

               De Nederlandsche Bank a selectat PricewaterhouseCoopers Accountants N.V. în calitate de auditor extern pentru exercițiile financiare 2008-2011.

               (5)

               Consiliul guvernatorilor BCE a recomandat numirea PricewaterhouseCoopers Accountants N.V. ca auditor extern al De Nederlandsche Bank pentru exercițiile financiare 2008-2011.

               (6)

               Este oportun să se dea curs recomandării Consiliului guvernatorilor BCE și să se modifice Decizia 1999/70/CE (2) în consecință,

         DECIDE:
   Articolul 1
   Articolul 1 alineatul (8) din Decizia 1999/70/CE se înlocuiește cu următorul text:

      „(8)   Se aprobă desemnarea PricewaterhouseCoopers Accountants N.V. în calitate de auditor extern al De Nederlandsche Bank pentru exercițiile financiare 2008-2011.”

   Articolul 2
   Prezenta decizie se notifică BCE.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 28 mai 2009.

            Pentru Consiliu

            Președintele

         V. TOŠOVSKÝ

      (1)  JO C 93, 22.4.2009, p. 1.

      (2)  JO L 22, 29.1.1999, p. 69.


title: Decizia Consiliului din 21 mai 1997 privind încheierea unui Acord între Comunitatea Europeană și Statele Unite ale Americii privind precursorii și substanțele chimice utilizate frecvent la fabricarea ilicită de stupefiante sau substanțe psihotrope

text:
Anunţ juridic important

|

31997D0389

Jurnalul Oficial L 164 , 21/06/1997 p. 0022 - 0023 ediţie specială în limba cehă capitol 11 volum 26 p. 108  - 109 ediţie specială în limba estonă capitol 11 volum 26 p. 108  - 109 ediţie specială în limba maghiară capitol 11 volum 26 p. 108  - 109 ediţie specială în limba lituaniană capitol 11 volum 26 p. 108  - 109 LV.ES capitol 11 volum 26 p. 108  - 109 MT.ES capitol 11 volum 26 p. 108  - 109 PL.ES capitol 11 volum 26 p. 108  - 109 SK.ES capitol 11 volum 26 p. 108  - 109 ediţie specială în limba slovenă capitol 11 volum 26 p. 108  - 109

		19970521Decizia Consiliuluidin 21 mai 1997privind încheierea unui Acord între Comunitatea Europeană și Statele Unite ale Americii privind precursorii și substanțele chimice utilizate frecvent la fabricarea ilicită de stupefiante sau substanțe psihotrope(97/389/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (2) prima teză și articolul 228 alineatul (4),având în vedere propunerea Comisiei,întrucât, la 25 septembrie 1995, Consiliul a autorizat Comisia să negocieze, în numele Comunității, acorduri cu statele membre ale Organizației Statelor Americane (OSA) privind controlul precursorilor drogurilor și al substanțelor chimice;întrucât agenda transatlantică a identificat ca prioritate în relațiile CE-SUA încheierea unui acord privind precursorii drogurilor, acord care să includă un mecanism de consultare specific înainte de expediere;întrucât Comisia, pe baza acestei autorizări și a dispozițiilor agendei transatlantice, a încheiat negocierile cu Statele Unite ale Americii la 11 aprilie 1997;întrucât este adecvat pentru Consiliu să autorizeze Comisia, în consultare cu un comitet special desemnat de Consiliu, să aprobe modificările în numele Comunității, atunci când acordul prevede ca acestea să fie adoptate de grupul mixt de urmărire; întrucât, cu toate acestea, o astfel de autorizare se limitează la modificarea anexelor la acord, în măsura în care privește substanțele care intră deja sub incidența legislației comunitare privind precursorii drogurilor și substanțele chimice;întrucât acordul ar trebui să fie aprobat,DECIDE:Articolul 1Se aprobă, în numele Comunității, Acordul dintre Comunitatea Europeană și Statele Unite ale Americii privind precursorii și substanțele chimice utilizate frecvent la fabricarea ilicită de stupefiante sau substanțe psihotrope.Textul acordului se anexează la prezenta decizie.Articolul 2(1) Comunitatea este reprezentată în cadrul grupului mixt de urmărire prevăzut la articolul 11 din acord de către Comisie, asistată de reprezentanții statelor membre.(2) Comisia este autorizată să aprobe, în numele Comunității, modificările anexelor la acord adoptate de către grupul mixt de urmărire în conformitate cu procedura stabilită la articolul 12 din respectivul acord.Pentru îndeplinirea acestei atribuții, Comisia este asistată de un comitet special, desemnat de Consiliu.(3) Autorizarea menționată la alineatul (2) se limitează la acele substanțe care intră deja sub incidența legislației comunitare relevante privind precursorii drogurilor și substanțele chimice.Articolul 3Președintele Consiliului este autorizat să numească persoana împuternicită să semneze acordul prin care Comunitatea își asumă obligații [1].Prezenta decizie se publică în Jurnalul Oficial al Comunităților Europene.Adoptată la Bruxelles, 21 mai 1997.Pentru ConsiliuPreședinteleM. Patijn[1] JO L 164, 21.6.1997, p. 35.--------------------------------------------------


title: Decizia EULEX/2/2008 a Comitetului politic și de securitate din 22 aprilie 2008 de instituire a Comitetului contribuitorilor pentru misiunea Uniunii Europene de sprijinire a supremației legii în Kosovo (EULEX Kosovo)

text:
               6.5.2008

               RO

               Jurnalul Oficial al Uniunii Europene

               L 118/33

      DECIZIA EULEX/2/2008 A COMITETULUI POLITIC ȘI DE SECURITATE

   din 22 aprilie 2008
   de instituire a Comitetului contribuitorilor pentru misiunea Uniunii Europene de sprijinire a supremației legii în Kosovo (EULEX Kosovo)
   (2008/356/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 al treilea paragraf,
   având în vedere Acțiunea comună 2008/124/PESC a Consiliului din 4 februarie 2008 privind misiunea Uniunii Europene de sprijinire a supremației legii în Kosovo (1) (EULEX KOSOVO), în special articolul 13 alineatul (3),
   întrucât:

               (1)

               În temeiul articolului 13 alineatul (3) din Acțiunea comună 2008/124/PESC, Consiliul a autorizat Comitetul politic și de securitate (COPS) să adopte deciziile relevante privind instituirea unui comitet al contribuitorilor pentru misiunea EULEX KOSOVO.

               (2)

               Concluziile Consiliului European de la Göteborg din 15 și 16 iunie 2001 au stabilit principiile și modalitățile fundamentale prin care statele terțe pot contribui la misiunile de poliție. La 10 decembrie 2002, Consiliul a aprobat documentul „Consultări și modalități ale statelor nemembre UE de a contribui la operațiile UE de gestionare civilă a crizelor”, care dezvoltă cadrul în care statele terțe pot participa la operațiunile de gestionare civilă a crizelor, inclusiv constituirea unui comitet al contribuitorilor.

               (3)

               Comitetul contribuitorilor pentru EULEX KOSOVO joacă un rol esențial în gestionarea curentă a misiunii. Acesta va fi principalul for de dezbatere a problemelor legate de gestionarea curentă a misiunii. COPS, care exercită controlul politic și conducerea strategică a misiunii, ia în considerare opiniile comitetului contribuitorilor,

         DECIDE:
   Articolul 1
   Instituire
   Prin prezenta decizie se instituie un Comitet al contribuitorilor („CoC”) pentru EULEX KOSOVO.
   Articolul 2
   Atribuții
   (1)   CoC poate exprima opinii care vor fi luate în considerare de către COPS, care exercită controlul politic și conducerea strategică a EULEX KOSOVO.
   (2)   Mandatul CoC este stabilit în documentul intitulat „Consultări și modalități ale statelor nemembre UE de a contribui la operațiile UE de gestionare civilă a crizelor”.
   Articolul 3
   Compunerea
   (1)   Toate statele membre UE au dreptul să fie prezente la dezbaterile CoC, dar numai statele contribuitoare iau parte la gestionarea curentă a EULEX KOSOVO. Reprezentanții statelor terțe care participă la EULEX KOSOVO pot lua parte la reuniunile CoC. Un reprezentant al Comisiei Europene poate, de asemenea, să participe la reuniunile CoC.
   (2)   CoC primește informări periodice de la șeful misiunii.
   Articolul 4
   Președinția CoC
   Pentru EULEX KOSOVO, în conformitate cu documentul intitulat „Consultări și modalități ale statelor nemembre UE de a contribui la operațiile UE de gestionare civilă a crizelor”, CoC va fi prezidat de un reprezentant al Secretarului General/Înaltului Reprezentant, în strânsă consultare cu Președinția.
   Articolul 5
   Reuniuni
   (1)   CoC este convocat periodic de președinte. Atunci când împrejurările o impun, comitetul se poate reuni de urgență la inițiativa președintelui sau la cererea unui reprezentant al unui stat participant.
   (2)   Președintele distribuie, în prealabil, un proiect al ordinii de zi și documentele legate de reuniune. Președintele este responsabil de comunicarea rezultatelor dezbaterilor din cadrul comitetului către COPS.
   Articolul 6
   Confidențialitate
   (1)   Regulamentul de securitate al Consiliului se aplică reuniunilor și lucrărilor CoC. În special, reprezentanții din cadrul CoC trebuie să dețină autorizațiile de securitate adecvate.
   (2)   Deliberările CoC intră sub incidența obligației de păstrare a secretului profesional.
   Articolul 7
   Efecte
   Prezenta decizie produce efecte de la data adoptării.

      Adoptată la Bruxelles, 22 aprilie 2008.

            Pentru Comitetul politic și de securitate

            Președintele

         M. IPAVIC

      (1)  JO L 42, 16.2.2008, p. 92.


title: 2009/340/CE: Decizia Consiliului din 16 martie 2009 de numire a unui membru suedez și a unui supleant suedez în cadrul Comitetului Regiunilor

text:
               24.4.2009

               RO

               Jurnalul Oficial al Uniunii Europene

               L 104/33

      DECIZIA CONSILIULUI

   din 16 martie 2009
   de numire a unui membru suedez și a unui supleant suedez în cadrul Comitetului Regiunilor
   (2009/340/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului suedez,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a demisiei doamnei Ann BESKOW. Un post de supleant a devenit vacant ca urmare a numirii doamnei Yoomi RENSTRÖM în calitate de membru în cadrul Comitetului Regiunilor,

         DECIDE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2010:

               (a)

               în calitate de membru:

                           —

                           doamna Yoomi RENSTRÖM, Ovanåker kommun (schimbare de mandat),

                     și

               (b)

               în calitate de supleant:

                           —

                           doamna Ewa LINDSTRAND, Ledamot i kommunfullmäktige, Timrå kommun.

         Articolul 2
   Prezenta decizie produce efecte de la data adoptării.

      Adoptată la Bruxelles, 16 martie 2009.

            Pentru Consiliu

            Președintele

         A. VONDRA

      (1)  JO L 56, 25.2.2006, p. 75.


title: 2009/702/CE: Decizia Consiliului din 7 septembrie 2009 de numire a unui membru austriac în cadrul Comitetului Regiunilor

text:
               12.9.2009

               RO

               Jurnalul Oficial al Uniunii Europene

               L 241/8

      DECIZIA CONSILIULUI

   din 7 septembrie 2009
   de numire a unui membru austriac în cadrul Comitetului Regiunilor
   (2009/702/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 263,
   având în vedere propunerea guvernului austriac,
   întrucât:

               (1)

               La 24 ianuarie 2006, Consiliul a adoptat Decizia 2006/116/CE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2006-25 ianuarie 2010 (1).

               (2)

               Un post de membru în cadrul Comitetului Regiunilor a devenit vacant ca urmare a demisiei domnului Erwin MOHR,

         DECIDE:
   Articolul 1
   Se numește din nou în calitate de membru al Comitetului Regiunilor pentru perioada rămasă a mandatului, respectiv până la 25 ianuarie 2010:
   domnul Erwin MOHR, Gemeinderat in Markt Wolfurt (schimbare de mandat).
   Articolul 2
   Prezenta decizie produce efecte de la data adoptării.

      Adoptată Bruxelles, 7 septembrie 2009.

            Pentru Consiliu

            Președintele

         E. ERLANDSSON

      (1)  JO L 56, 25.2.2006, p. 75.


title: 2014/163/UE: Decizia Consiliului din 18 noiembrie 2013 privind încheierea unui protocol la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, referitor la un acord-cadru între Uniunea Europeană și Regatul Hașemit al Iordaniei privind principiile generale de participare a Regatului Hașemit al Iordaniei la programele Uniunii

text:
               25.3.2014

               RO

               Jurnalul Oficial al Uniunii Europene

               L 89/6

      DECIZIA CONSILIULUI

   din 18 noiembrie 2013
   privind încheierea unui protocol la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, referitor la un acord-cadru între Uniunea Europeană și Regatul Hașemit al Iordaniei privind principiile generale de participare a Regatului Hașemit al Iordaniei la programele Uniunii
   (2014/163/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217, coroborat cu articolul 218 alineatul (6) litera (a) și cu articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               Protocolul la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, referitor la un acord-cadru între Uniunea Europeană și Regatul Hașemit al Iordaniei privind principiile generale de participare a Regatului Hașemit al Iordaniei la programele Uniunii (denumit în continuare „protocolul”) a fost semnat în numele Uniunii la 19 decembrie 2012.

               (2)

               Protocolul ar trebui aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Protocolul la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Regatul Hașemit al Iordaniei, pe de altă parte, referitor la un acord-cadru între Uniunea Europeană și Regatul Hașemit al Iordaniei privind principiile generale de participare a Regatului Hașemit al Iordaniei la programele Uniunii (denumit în continuare „protocolul”) (1).
   Articolul 2
   Președintele Consiliului procedează, în numele Uniunii, la notificarea prevăzută la articolul 10 din protocol (2).
   Articolul 3
   Prezenta decizie intră în vigoare la data adoptării.

      Adoptată la Bruxelles, 18 noiembrie 2013.

            Pentru Consiliu

            Președintele

         C. ASHTON

      (1)  Protocolul a fost publicat în JO L 117, 27.4.2013, p. 2, împreună cu decizia privind semnarea.

      (2)  Data intrării în vigoare a protocolului va fi publicată în Jurnalul Oficial al Uniunii Europene de către Secretariatul General al Consiliului.


title: Decizia (UE, Euratom) 2015/578 a reprezentanților guvernelor statelor membre din 1 aprilie 2015 de numire a unor judecători și a unor avocați generali în cadrul Curții de Justiție

text:
               11.4.2015

               RO

               Jurnalul Oficial al Uniunii Europene

               L 96/11

         DECIZIA (UE, Euratom) 2015/578 A REPREZENTANȚILOR GUVERNELOR STATELOR MEMBRE
   din 1 aprilie 2015
   de numire a unor judecători și a unor avocați generali în cadrul Curții de Justiție
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 253 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a 14 judecători și a patru avocați generali ai Curții de Justiție urmează să expire la 6 octombrie 2015. În plus, numărul de avocați generali din cadrul Curții de Justiție a fost ridicat la 11, cu începere de la 7 octombrie 2015, prin Decizia 2013/336/UE a Consiliului (1). Este oportună efectuarea unor numiri pentru perioada cuprinsă între 7 octombrie 2015 și 6 octombrie 2021.

               (2)

               Domnul Lars BAY LARSEN, domnul François BILTGEN, domnul Endre JUHÁSZ, doamna Küllike JÜRIMÄE, domnul Siniša RODIN, domnul Allan ROSAS, domnul Marek SAFJAN și domnul Daniel ŠVÁBY au fost propuși pentru reînnoirea mandatelor lor de judecători ai Curții de Justiție. Doamna Juliane KOKOTT și doamna Eleanor SHARPSTON au fost propuse pentru reînnoirea mandatelor lor de avocați generali ai Curții de Justiție. În plus, a fost propusă candidatura domnului Henrik Saugmandsgaard ØE pentru postul de avocat general în cadrul Curții de Justiție.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Lars BAY LARSEN, a domnului François BILTGEN, a domnului Endre JUHÁSZ, a doamnei Küllike JÜRIMÄE, a domnului Siniša RODIN, a domnului Allan ROSAS, a domnului Marek SAFJAN și a domnului Daniel ŠVÁBY de a exercita funcția de judecător în cadrul Curții de Justiție, precum și cu privire la capacitatea doamnei Juliane KOKOTT, a doamnei Eleanor SHARPSTON și a domnului Henrik Saugmandsgaard ØE de a exercita funcția de avocat general în cadrul Curții de Justiție,

         ADOPTĂ PREZENTA DECIZIE:
   Articolul 1
   Sunt numiți judecători în cadrul Curții de Justiție pentru perioada cuprinsă între 7 octombrie 2015 și 6 octombrie 2021:

               —

               domnul Lars BAY LARSEN;

               —

               domnul François BILTGEN;

               —

               domnul Endre JUHÁSZ;

               —

               doamna Küllike JÜRIMÄE;

               —

               domnul Siniša RODIN;

               —

               domnul Allan ROSAS;

               —

               domnul Marek SAFJAN;

               —

               domnul Daniel ŠVÁBY.

         Articolul 2
   Sunt numiți în calitate de avocați generali la Curtea de Justiție, pentru perioada cuprinsă între 7 octombrie 2015 și 6 octombrie 2021:

               —

               doamna Juliane KOKOTT;

               —

               domnul Henrik Saugmandsgaard ØE;

               —

               doamna Eleanor SHARPSTON.

         Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 1 aprilie 2015.

            Președintele

         I. JUHANSONE

      (1)  Decizia 2013/336/UE a Consiliului din 25 iunie 2013 privind majorarea numărului de avocați generali ai Curții de Justiție a Uniunii Europene (JO L 179, 29.6.2013, p. 92).


title: Decizia nr. 456/2005/CE a Parlamentului European și a Consiliului din 9 martie 2005 de stabilire a unui program comunitar multianual pentru a face conținutul digital European mai accesibil, mai ușor de utilizat și de exploatat (Text cu relevanță pentru SEE)

text:
               13/Volumul 48

               RO

               Jurnalul Ofícial al Uniunii Europene

               271

         32005D0456

               L 079/1

               JURNALUL OFÍCIAL AL UNIUNII EUROPENE

      DECIZIA NR. 456/2005/CE A PARLAMENTULUI EUROPEAN ȘI A CONSILIULUI

   din 9 martie 2005
   de stabilire a unui program comunitar multianual pentru a face conținutul digital European mai accesibil, mai ușor de utilizat și de exploatat
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 157 alineatul (3),
   având în vedere propunerea Comisiei,
   având în vedere avizul Comitetului Economic și Social European (1),
   după consultarea Comitetului Regiunilor,
   hotărând în conformitate cu procedura prevăzută la articolul 251 din tratat (2),
   întrucât:

               (1)

               Evoluția societății informaționale și apariția benzii largi vor influența viața fiecărui cetățean din Uniunea Europeană, inter alia favorizând accesul la cunoștințe și noi metode de dobândire a acestora, fapt ce va duce la creșterea cererii pentru conținut, aplicații și servicii noi.

               (2)

               Gradul de penetrare a internetului în Comunitate continuă să crească în mod considerabil. Posibilitățile oferite de Internet trebuie exploatate pentru a permite fiecărei persoane și fiecărei organizații din Comunitate să beneficieze de avantajele sociale și economice care decurg din exploatarea în comun a informațiilor și cunoștințelor. În prezent, s-au creat premisele în Europa pentru a se exploata potențialul conținutului digital.

               (3)

               Concluziile Consiliului European care a avut loc la Lisabona la 23 și 24 martie 2000 au subliniat că trecerea la o economie digitală, bazată pe cunoaștere, favorizată de existența de bunuri și servicii noi, va fi un puternic factor de creștere, competitivitate și creare de noi locuri de muncă. Cu această ocazie, a fost recunoscut în mod explicit rolul industriilor de conținut în procesul de creare a valorii adăugate prin exploatarea diversității culturale europene și organizarea acesteia în rețea.

               (4)

               Planul de acțiune eEurope 2005, care dezvoltă strategia de la Lisabona, impune întreprinderea de măsuri pentru stimularea apariției de servicii și aplicații sigure, precum și de conținut securizat în rețelele în bandă largă, astfel încât să se creeze un mediu favorabil pentru investiții private, pentru crearea de noi locuri de muncă, să se stimuleze productivitatea, să se modernizeze serviciile publice și să se ofere tuturor posibilitatea de a participa la societatea informațională globală.

               (5)

               Este tot mai evidentă cererea în Europa pentru un conținut digital de calitate, cu un regim echilibrat al drepturilor de acces și de utilizare, din partea unei comunități largi cuprinzând cetățeni, studenți, cercetători, întreprinderi mici și mijlocii (IMM-uri) și alte întreprinderi, persoane cu nevoi speciale care doresc să-și îmbogățească cunoștințele, sau „reutilizatori” care doresc să exploateze resursele de conținut digital pentru a crea servicii.

               (6)

               Partenerii interesați din sectorul conținutului digital sunt reprezentați de furnizorii de conținut (inclusiv organizațiile și instituțiile publice și private care creează, colectează sau posedă conținut digital) și de utilizatorii de conținut (inclusiv organizațiile și întreprinderile care sunt utilizatori finali și care reutilizează conținutul digital și/sau adaugă valoare acestuia). O atenție deosebită trebuie să se acorde participării IMM-urilor.

               (7)

               Programul eContent (2001-2004), adoptat prin Decizia 2001/48/CE a Consiliului (3), a favorizat dezvoltarea și utilizarea conținutului digital european pe Internet și a diversității lingvistice a siturilor web europene în societatea informațională. Comunicarea Comisiei din 10 octombrie 2003 privind evaluarea programului eContent la jumătatea termenului reafirmă importanța care revine acțiunii în acest domeniu.

               (8)

               Progresele tehnologice permit să se confere conținutului o valoare adăugată sub forma cunoștințelor integrate și să se îmbunătățească interoperabilitatea la nivelul serviciului, ceea ce are o importanță fundamentală pentru accesul la conținutul digital, cât și pentru utilizarea și difuzarea sa. Acest lucru este deosebit de important pentru sectoarele de interes public pe care urmează să le abordeze acest program.

               (9)

               Promovarea unor modele comerciale solide va asigura o mai mare continuitate a proiectelor inițiate în cadrul acestui program și astfel va îmbunătăți condițiile pentru obținerea unui randament economic crescut al serviciilor bazate pe accesul la conținutul digital și pe reutilizarea sa.

               (10)

               A fost elaborat un cadru legislativ care să abordeze problemele pe care le ridică conținutul digital în societatea informațională (4)
                   (5)
                   (6).

               (11)

               Practicile diferite ale statelor membre continuă să ridice obstacole tehnice care împiedică accesul larg la informațiile din sectorul public în Comunitate, precum și utilizarea, reutilizarea și exploatarea acestor informații.

               (12)

               În cazul în care conținutul digital include date cu caracter personal, trebuie să se respecte dispozițiile Directivelor 95/46/CE (7) și 2002/58/CE (8) iar tehnologiile utilizate trebuie să respecte și, în măsura în care este posibil, să întărească dreptul la viață privată.

               (13)

               Acțiunile comunitare întreprinse cu privire la conținutul informațiilor trebuie să promoveze specificul multilingvistic și multicultural al Comunității.

               (14)

               Măsurile necesare pentru punerea în aplicare a prezentei decizii trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a procedurilor pentru exercitarea competențelor de punere în aplicare conferite Comisiei (9).

               (15)

               Comisia trebuie să asigure complementaritatea și sinergia cu inițiativele și programele comunitare conexe, în special cele legate de învățământ și cultură și de cadrul european referitor la interoperabilitate.

               (16)

               Prezenta decizie stabilește, pentru întreaga durată a programului, un cadru financiar care constituie, pentru autoritatea bugetară în timpul procedurii bugetare anuale, referința privilegiată, în sensul punctului 33 din acordul interinstituțional din 6 mai 1999 între Parlamentul European, Consiliu și Comisie privind disciplina bugetară și îmbunătățirea procedurii bugetare (10).

               (17)

               Întrucât obiectivele acțiunii propuse, și anume de a face conținutul digital european mai accesibil, mai ușor de utilizat și de exploatat, nu pot fi realizate în suficientă măsură de statele membre din cauza caracterului transnațional al problemelor aflate în joc și, prin urmare, având în vedere dimensiunea și efectele acțiunilor în Europa, pot să fie realizate mai bine la nivel comunitar, Comunitatea poate adopta măsuri, în conformitate cu principiul subsidiarității prevăzut la articolul 5 din tratat. În conformitate cu principiul proporționalității, prevăzut la articolul menționat, prezenta decizie nu depășește cadrul necesar pentru atingerea acestor obiective,

         DECID:
   Articolul 1
   Obiectivul programului
   (1)   Prezenta decizie instituie un program comunitar pentru perioada 2005-2008, care urmărește să facă mai accesibil, mai ușor de utilizat și de exploatat conținutul digital european, facilitând crearea și difuzarea de informații în domenii de interes public la nivel comunitar.
   Programul este intitulat „eContentplus” (denumit în continuare „programul”).
   (2)   Pentru atingerea obiectivului general al programului, se abordează următoarele direcții de acțiune:

               (a)

               facilitarea la nivel comunitar a accesului la conținutul digital, la utilizarea și exploatarea sa;

               (b)

               facilitarea îmbunătățirii calității și consolidarea celor mai bune practici în ceea ce privește conținutul digital în relațiile între furnizorii și utilizatorii conținutului, precum și dintr-un sector în altul;

               (c)

               consolidarea cooperării între partenerii din sectorul conținutului digital și a gradului de conștientizare.

         Activitățile care urmează să fie efectuate în cadrul acestor direcții de acțiune sunt axate pe informații din sectorul public, datele spațiale și conținut educativ, cultural și științific, după cum se prevede în anexa I. Programul este pus în aplicare în conformitate cu anexa II.
   Articolul 2
   Participarea
   (1)   Participarea la program este deschisă persoanelor juridice stabilite în statele membre. De asemenea, este deschisă persoanelor juridice stabilite în țările candidate, în conformitate cu acordurile bilaterale existente sau care urmează să fie încheiate cu aceste țări.
   (2)   Participarea la program poate fi deschisă persoanelor juridice stabilite în statele membre AELS care sunt părți contractante la acordul SEE, în conformitate cu dispozițiile acestui acord.
   (3)   Participarea la program poate fi deschisă, fără ajutor financiar din partea Comunității, persoanelor juridice stabilite în țări terțe și organizațiilor internaționale, în cazul în care această participare contribuie efectiv la aplicarea programului. Decizia prin care se autorizează această participare se adoptă în conformitate cu procedura prevăzută la articolul 4 alineatul (2).
   Articolul 3
   Atribuțiile Comisiei
   (1)   Comisia este responsabilă pentru punerea în aplicare a programului.
   (2)   Comisia elaborează un program de lucru pe baza prezentei decizii.
   (3)   La punerea în aplicare a programului, Comisia, în strânsă cooperare cu statele membre, asigură coerența și complementaritatea generală cu alte politici, programe și acțiuni comunitare relevante care afectează dezvoltarea și utilizarea conținutului digital european și promovarea diversității lingvistice în societatea informațională, în special programele comunitare de cercetare și dezvoltare tehnologică, IDA, eTEN, eInclusion, eLearning, Modinis și programul pentru un Internet mai sigur (Safer Internet).
   (4)   Comisia hotărăște, în conformitate cu procedura stabilită la articolul 4 alineatul (2), în ce privește următoarele aspecte:

               (a)

               adoptarea programului de lucru și modificările aduse acestuia;

               (b)

               stabilirea criteriilor și conținutului cererilor de propuneri, în conformitate cu obiectivele prevăzute la articolul 1;

               (c)

               evaluarea proiectelor propuse în cadrul cererilor de propuneri pentru finanțare comunitară, în cazul în care valoarea estimată a contribuției comunitare este de cel puțin 1 milion EUR;

               (d)

               orice abatere de la normele prevăzute în anexa II.

         (5)   Comisia informează comitetul menționat la articolul 4 despre stadiul punerii în aplicare a programului.
   Articolul 4
   Comitetul
   (1)   Comisia este sprijinită de un comitet.
   (2)   Atunci când se face trimitere la prezentul paragraf, se aplică articolele 4 și 7 din Decizia 1999/468/CE, având în vedere dispozițiile articolului 8 al acesteia.
   Perioada prevăzută la articolul 4 alineatul (3) din Decizia 1999/468/CE se stabilește la trei luni.
   (3)   Comitetul își stabilește regulamentul de procedură.
   Articolul 5
   Monitorizarea și evaluarea
   (1)   Pentru a se asigura că ajutorul comunitar este folosit în mod eficient, Comisia veghează ca acțiunile prevăzute de prezenta decizie fac obiectul unei evaluări prealabile, monitorizări și evaluări ulterioare.
   (2)   Comisia supraveghează punerea în aplicare a proiectelor întreprinse în conformitate cu programul. Comisia evaluează modul în care au fost realizate proiectele și efectul aplicării lor, pentru a stabili în cazul în care au fost atinse obiectivele inițiale.
   (3)   Comisia prezintă Parlamentului European, Consiliului, Comitetului Economic și Social European și Comitetului Regiunilor un raport asupra realizării direcțiilor de acțiune prevăzute la articolul 1 alineatul (2) până la mijlocul anului 2006. În acest context, Comisia prezintă un raport privind coerența sumei pentru perioada 2007-2008 cu perspectiva financiară. După caz, Comisia ia măsurile necesare, în cadrul procedurilor bugetare pentru 2007-2008, pentru a asigura coerența între alocările anuale și perspectiva financiară. Comisia prezintă un raport final de evaluare la încheierea programului.
   (4)   Comisia transmite Parlamentului European și Consiliului rezultatele evaluărilor sale cantitative și calitative, împreună cu orice propuneri adecvate pentru modificarea prezentei decizii. Rezultatele sunt transmise înaintea prezentării proiectului de buget general al Uniunii Europene pentru anii 2007, respectiv, 2009.
   Articolul 6
   Cadrul financiar
   (1)   Cadrul financiar pentru aplicarea acțiunilor comunitare întreprinse în temeiul prezentei decizii pentru perioada cuprinsă între 1 ianuarie 2005 și 31 decembrie 2008 se stabilește la 149 milioane EUR, din care 55,6 milioane EUR pentru perioada până la 31 decembrie 2006.
   (2)   Pentru perioada care începe după 31 decembrie 2006, suma se consideră a fi confirmată în cazul în care corespunde, pentru această fază, cu perspectiva financiară în vigoare pentru perioada care începe în 2007.
   (3)   Alocările anuale pentru perioada cuprinsă între 2005 și 2008 se autorizează de autoritatea bugetară în limitele perspectivei financiare. O defalcare indicativă a cheltuielilor este prezentată în anexa III.

      Adoptată la Strasbourg, 9 martie 2005.

            Pentru Parlamentul European

            Președintele

         J. P. BORRELL FONTELLES

            Pentru Consiliu

            Președintele

         N. SCHMIT

      (1)  JO C 117, 30.4.2004, p. 49.

      (2)  Avizul Parlamentului European din 22 aprilie 2004 (nepublicat încă în Jurnalul Oficial), Poziția comună a Consiliului din 24 septembrie 2004 (JO C 25 E, 1.2.2005, p. 19) și Poziția Parlamentului European din 27 ianuarie 2005 (nepublicată încă în Jurnalul Oficial). Decizia Consiliului din 28 februarie 2005.

      (3)  JO L 14, 18.1.2001, p. 32.

      (4)  Directiva 2003/98/CE a Parlamentului European și a Consiliului din 17 noiembrie 2003 privind reutilizarea informațiilor din sectorul public (JO L 345, 31.12.2003, p. 90).

      (5)  Directiva 2001/29/CE a Parlamentului European și a Consiliului din 22 mai 2001 privind armonizarea anumitor aspecte ale dreptului de autor și ale drepturilor conexe în societatea informațională (JO L 167, 22.6.2001, p. 10).

      (6)  Directiva 96/9/CE a Parlamentului European și a Consiliului din 11 martie 1996 privind protecția juridică a bazelor de date (JO L 77, 27.3.1996, p. 20).

      (7)  Directiva 95/46/CE a Parlamentului European și a Consiliului din 24 octombrie 1995 privind protecția persoanelor fizice cu privire la prelucrarea datelor cu caracter personal și libera circulație a acestor date (JO L 281, 23.11.1995, p. 31), directivă astfel cum a fost modificată ultima dată prin Regulamentul (CE) nr. 1882/2003 (JO L 284, 31.10.2003, p. 1).

      (8)  Directiva 2002/58/CE a Parlamentului European și a Consiliului din 12 iulie 2002 privind prelucrarea datelor cu caracter personal și protecția vieții private în sectorul comunicațiilor electronice (Directiva privind viața privată și comunicațiile electronice) (JO L 201, 31.7.2002, p. 37).

      (9)  JO L 184, 17.7.1999, p. 23.

      (10)  JO C 172, 18.6.1999, p. 1, acord astfel cum a fost modificat prin Decizia 2003/429/CE a Parlamentului European și a Consiliului (JO L 147, 14.6.2003, p. 25).
   ANEXA I
   Acțiuni
   I.   INTRODUCERE
   Obiectivul general al programului eContentplus este de a face conținutul digital european mai accesibil, mai ușor de utilizat și de exploatat, facilitând crearea și difuzarea informațiilor, în domenii de interes general, la nivel comunitar.
   Programul va crea condiții mai bune pentru accesarea și administrarea conținutului digital și a serviciilor digitale în medii multilingvistice și multiculturale. Va lărgi posibilitățile oferite utilizatorilor și va sprijini noi moduri de interacțiune cu conținutul digital îmbogățit cu cunoștințe, o caracteristică ce devine esențială pentru a face conținutul mai dinamic și adaptat diverselor contexte (învățământ, cultură, persoane cu nevoi speciale etc.).
   Programul va deschide calea spre un cadru structurat al conținutului digital de calitate în Europa – spațiul european al conținutului digital – prin facilitarea transferului de experiență, a celor mai bune practici și prin îmbogățirea reciprocă cu resurse în domeniu între sectoarele conținutului, furnizorii și utilizatorii acestuia.

               (a)

               facilitarea la nivel comunitar a accesului la conținutul digital, utilizarea și exploatarea sa;

               (b)

               facilitarea îmbunătățirii calității și consolidarea celor mai bune practici referitoare la conținutul digital în relațiile între furnizorii și utilizatorii conținutului, precum și între sectoare;

               (c)

               consolidarea cooperării între partenerii din sectorul conținutului digital și creșterea gradului de conștientizare.

         II.   DIRECȚII DE ACȚIUNE

               A.

               Facilitarea, la nivel comunitar, a accesului la conținutul digital, utilizarea și exploatarea sa
               Activitățile care urmează să fie întreprinse în cadrul acestei direcții de acțiune includ instituirea de rețele și alianțe între părțile interesate, încurajând crearea de noi servicii.
               Domeniile avute în vedere sunt informațiile din sectorul public, datele spațiale, conținutul referitor la învățământ și la cultură.
               Accentul se va pune pe:

                           (a)

                           sprijinirea unei recunoașteri mai largi a importanței informațiilor din sectorul public (ISP), a valorii lor comerciale și a implicațiilor sociale care rezultă din utilizarea lor. Activitățile întreprinse vor îmbunătăți utilizarea și exploatarea transfrontalieră eficace a informațiilor din sectorul public, între organizații din sectorul public și întreprinderi private, inclusiv IMM-uri, în scopul obținerii de produse și servicii de informații cu valoare adăugată;

                           (b)

                           încurajarea unei utilizări pe scară mai largă a datelor spațiale de către organizații din sectorul public, întreprinderi private, inclusiv IMM-uri, precum și de către cetățeni, prin mecanisme de cooperare la nivel european. Activitățile trebuie să abordeze atât aspecte tehnice, cât și organizatorice, evitându-se redundanțele și seturile de date teritoriale insuficient dezvoltate. Ele trebuie să promoveze interoperabilitatea transfrontalieră, sprijinind coordonarea între agențiile de cartografiere și stimulând apariția de noi servicii la nivel european pentru utilizatori mobili. De asemenea, ele trebuie să promoveze utilizarea de norme deschise;

                           (c)

                           promovarea proliferării de rezervoare de cunoștințe deschise, la nivel european, care conțin obiecte digitale pentru mediile din învățământ și cercetare, precum și pentru persoanele fizice. Activitățile vor sprijini crearea de servicii transeuropene de brokeraj pentru conținutul digital din învățământ, cu modele comerciale corespunzătoare. De asemenea, activitățile trebuie să încurajeze utilizarea de norme deschise, precum și crearea de grupuri mari de utilizatori care să analizeze și să testeze programele de prestandardizare și de specificații, în vederea integrării aspectelor multilingvistice și multiculturale în procesul de definire a normelor globale pentru conținutul digital al învățământului;

                           (d)

                           promovarea apariției infrastructurilor transeuropene de informații pentru accesarea și utilizarea resurselor științifice și culturale digitale europene de înaltă calitate, prin punerea în rețea a unor biblioteci virtuale, memorii comune etc. Activitățile trebuie să includă abordări coordonate în ceea ce privește digitalizarea și constituirea de colecții, păstrarea obiectelor digitale și inventarele de resurse științifice și culturale digitale. Ele trebuie să îmbunătățească accesul la bunurile științifice și culturale digitale, prin programe de licențiere eficace și autorizări de drepturi colective anticipate.

               B.

               Facilitarea îmbunătățirii calității și consolidarea celor mai bune practici în ceea ce privește conținutul digital în relațiile între furnizorii și utilizatorii conținutului, precum și între sectoare
               Activitățile care urmează să fie întreprinse în cadrul acestei direcții de acțiune sunt menite să faciliteze identificarea și difuzarea pe scară largă a celor mai bune practici în ceea ce privește metodele, procesele și operațiile utilizate pentru a obține o mai bună calitate, eficiență și eficacitate în ceea ce privește crearea, utilizarea și difuzarea conținutului digital.
               Aceste activități includ experimente care demonstrează facilitatea căutării, posibilitățile de utilizare și reutilizare, „compozabilitatea” și interoperabilitatea conținutului digital în contextul cadrului juridic existent, cu respectarea, din primele etape ale procesului, a cerințelor diverselor grupuri țintă și ale diverselor piețe într-un mediu cu un caracter crescând multilingual și multicultural, și extinzându-se dincolo de simple tehnologii de localizare.
               Aceste activități vor exploata avantajele îmbogățirii conținutului digital cu date exploatabile de către mașini (metadate bine definite din punct de vedere semantic bazate pe terminologie descriptivă, vocabulare și ontologii corespunzătoare).
               Experimentele vor fi efectuate pe grupuri tematice. Strângerea și difuzarea cunoștințelor dobândite, precum și îmbogățirile intersectoriale vor face parte integrantă din experimente.
               Domeniile de aplicare avute în vedere sunt informațiile din sectorul public, datele spațiale, conținutul digital referitor la învățământ și cultură, precum și conținutul digital științific și universitar.

               C.

               Consolidarea cooperării între partenerii din sectorul conținutului digital și creșterea gradului de conștientizare
               Activitățile care urmează să fie întreprinse în cadrul acestei direcții de acțiune includ măsuri care însoțesc legislația relevantă referitoare la conținutul digital și favorizează o colaborare sporită între partenerii din sectorul conținutului digital, precum și măsuri de creștere a gradului de conștientizare. Aceste activități vor încuraja dezvoltarea instrumentelor de evaluare comparativă, de supraveghere și analiză, evaluarea impactului programului și diseminarea rezultatelor. Ele vor identifica și analiza posibilitățile și problemele care apar (de ex. încrederea, marcajul de calitate, drepturile de proprietate intelectuală în învățământ) și vor propune soluții, după caz.

         ANEXA II
   Mijloace de punere în aplicare a programului

               1.

               Comisia va pune în aplicare programul în conformitate cu conținutul tehnic specificat în anexa I.

               2.

               Programul va fi realizat prin acțiuni indirecte, cuprinzând:

                           (a)

                           acțiuni implicând cheltuieli suportate în comun

                                       (i)

                                       Proiecte menite să sporească cunoștințele astfel încât să se îmbunătățească produsele, procesele și/sau serviciile existente și/sau să răspundă nevoilor impuse de politicile comunitare. Finanțarea comunitară nu va depăși, în mod normal, 50 % din costul proiectului. Organismele din sectorul public pot obține o rambursare pe baza a 100 % din costurile adiționale.

                                       (ii)

                                       Acțiuni referitoare la cele mai bune practici pentru difuzarea cunoștințelor. În general, aceste acțiuni sunt efectuate pe grupuri tematice și sunt interconectate prin rețele tematice. Pentru măsurile prevăzute la acest punct, contribuția comunitară va fi limitată la costurile directe considerate necesare sau corespunzătoare pentru atingerea obiectivelor specifice ale acțiunii.

                                       (iii)

                                       Rețele tematice: rețele care grupează diverse părți interesate în jurul unui anumit obiectiv tehnologic și organizațional, astfel încât să faciliteze activitățile de coordonare și transferul de cunoștințe. Ele pot fi legate de acțiunile referitoare la cele mai bune practici. Se va acorda sprijin pentru acoperirea costurilor adiționale eligibile de coordonare și realizare a rețelei. Participarea comunitară poate acoperi costurile adiționale eligibile ale acestor măsuri.

                           (b)

                           măsuri auxiliare
                           Măsurile auxiliare vor contribui la punerea în aplicare a programului sau la pregătirea activităților viitoare. Sunt excluse măsurile destinate comercializării produselor, procedeelor sau serviciilor, activitățile de marketing și de promovare a vânzărilor.

                                       (i)

                                       Studii de sprijinire a programului, inclusiv pregătirea activităților viitoare.

                                       (ii)

                                       Schimburi de informații, conferințe, seminarii, ateliere de lucru sau alte reuniuni, precum și administrarea activităților în rețea.

                                       (iii)

                                       Activități de diseminare, de informare și de comunicare.

               3.

               Acțiunile implicând costuri suportate în comun vor fi selecționate, în conformitate cu dispozițiile financiare în vigoare, pe baza cererilor de propuneri publicate pe site-ul Internet al Comisiei.

               4.

               Cererile pentru obținerea de ajutor comunitar trebuie să cuprindă, după caz, un plan financiar care să prezinte toate componentele de finanțare a proiectelor, inclusiv sprijinul financiar solicitat din partea Comunității, precum și orice alte solicitări de sprijin sau subvenții obținute din alte surse.

               5.

               Măsurile auxiliare vor fi aplicate prin intermediul cererilor de ofertă, în conformitate cu dispozițiile financiare în vigoare.

         ANEXA III
   Defalcarea indicativă a cheltuielilor

               1.

               Facilitarea, la nivel comunitar, a accesului la conținutul digital, utilizarea și exploatarea sa

               40-50 %

               2.

               Facilitarea îmbunătățirii calității și consolidarea celor mai bune practici în ceea ce privește conținutul digital în relațiile între furnizorii și utilizatorii conținutului, precum și între sectoare

               45-55 %

               3.

               Consolidarea cooperării între partenerii din sectorul conținutului digital și creșterea gradului de conștientizare

               8-12 %


title: 2013/728/UE: Decizia Consiliului din 2 decembrie 2013 de stabilire a poziției care urmează să fie adoptată de Uniunea Europeană în cadrul Conferinței ministeriale a Organizației Mondiale a Comerțului în ceea ce privește o prelungire a moratoriului privind taxele vamale pentru tranzacțiile electronice și a moratoriului privind plângerile în situația în care nu există o încălcare și plângerile motivate de alte situații

text:
               11.12.2013

               RO

               Jurnalul Oficial al Uniunii Europene

               L 332/17

         DECIZIA CONSILIULUI
   din 2 decembrie 2013
   de stabilire a poziției care urmează să fie adoptată de Uniunea Europeană în cadrul Conferinței ministeriale a Organizației Mondiale a Comerțului în ceea ce privește o prelungire a moratoriului privind taxele vamale pentru tranzacțiile electronice și a moratoriului privind plângerile în situația în care nu există o încălcare și plângerile motivate de alte situații
   (2013/728/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               La Conferința ministerială a Organizației Mondiale a Comerțului (OMC) din 1998 a fost adoptat, sub forma unei declarații, un moratoriu privind taxele vamale pentru tranzacțiile electronice (denumit în continuare „moratoriul privind comerțul electronic”), având drept efect faptul că membrii OMC urmează să își continue practica actuală de a nu impune taxe vamale asupra tranzacțiilor electronice.

               (2)

               În prezent, moratoriul există sub forma unei decizii a Conferinței ministeriale a OMC, care a fost reînnoită din doi în doi ani începând din 1998. Moratoriul a fost prelungit cel mai recent la Conferința ministerială a OMC din decembrie 2011, până în 2013.

               (3)

               Până în prezent nu a fost posibil niciun consens cu privire la interzicerea sau permiterea plângerilor în situația în care nu există o încălcare sau a plângerilor motivate de alte situații în temeiul Acordului TRIPS. În declarația adoptată la Conferința ministerială a OMC organizată la Hong Kong în 2005 se afirmă: „Luăm notă de activitatea Consiliului pentru aspecte comerciale ale drepturilor de proprietate intelectuală, în temeiul punctului 11.1 din Decizia privind aspectele și preocupările legate de implementare, adoptată la Doha, și al punctului 1 litera (h) din decizia adoptată de Consiliul general la 1 august 2004 și îndrumăm Consiliul sus-menționat să continue examinarea domeniului de aplicare și a modalităților pentru plângerile de tipul celor prevăzute la articolul XXIII alineatul (1) literele (b) și (c) din GATT 1994 și să formuleze recomandări pentru următoarea noastră sesiune. S-a convenit că, între timp, membrii nu vor iniția astfel de plângeri în temeiul Acordului TRIPS.”

               (4)

               Până în prezent, procedura pentru prelungirile succesive ale moratoriului privind plângerile în situația în care nu există o încălcare sau plângerile motivate de alte situații a constat în adoptarea unei decizii de către Conferința ministerială a OMC în urma unei recomandări din partea Consiliului pentru aspecte comerciale ale drepturilor de proprietate intelectuală.

               (5)

               Este în interesul Uniunii să sprijine prelungirea moratoriului privind comerțul electronic și a moratoriului privind plângerile în situația în care nu există o încălcare sau plângerile motivate de alte situații.

               (6)

               Prin urmare, este oportun să se stabilească poziția care trebuie să fie adoptată de Uniune în cadrul Conferinței ministeriale a OMC privind prelungirea moratoriului privind comerțul electronic și a moratoriului privind plângerile în situația în care nu există o încălcare sau plângerile motivate de alte situații,

         ADOPTĂ PREZENTA DECIZIE:
   Articolul 1
   Poziția Uniunii în cadrul Conferinței ministeriale a Organizației Mondiale a Comerțului este de a sprijini prelungirea, până la următoarea conferință ministerială a OMC, a moratoriului privind taxele vamale pentru tranzacțiile electronice („moratoriul privind comerțul electronic”) și a moratoriului privind plângerile în situația în care nu există o încălcare și plângerile motivate de alte situații, astfel cum sunt enunțate în următoarele proiecte de decizii ale OMC:

               —

               plângerile în situația în care nu există o încălcare și plângerile motivate de alte situații […];

               —

               comerțul electronic […].

         Articolul 2
   Prezenta decizie intră în vigoare la data adoptării.

      Adoptată la Bruxelles, 2 decembrie 2013.

            Pentru Consiliu

            Președintele

         E. GUSTAS


title: 2008/945/CE,Euratom: Decizia Consiliului din 8 decembrie 2008 privind modificarea regulamentului de procedură al Consiliului

text:
               16.12.2008

               RO

               Jurnalul Oficial al Uniunii Europene

               L 337/92

      DECIZIA CONSILIULUI

   din 8 decembrie 2008
   privind modificarea regulamentului de procedură al Consiliului
   (2008/945/CE, Euratom)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 207 alineatul (3) primul paragraf,
   având în vedere Tratatul de instituire a Comunității Europene a Energiei Atomice, în special articolul 121 alineatul (3),
   având în vedere Tratatul privind Uniunea Europeană, în special articolul 28 alineatul (1) și articolul 41 alineatul (1),
   având în vedere articolul 2 alineatul (2) din anexa III la regulamentul de procedură al Consiliului (1),
   întrucât:

               (1)

               Articolul 11 alineatul (5) din regulamentul de procedură al Consiliului (denumit în continuare „regulamentul de procedură”) prevede că, în cazul adoptării de către Consiliu a unei decizii care necesită majoritate calificată și, la solicitarea unui membru al Consiliului, se verifică dacă statele membre care constituie această majoritate reprezintă cel puțin 62 % din populația totală a Uniunii Europene, calculată în conformitate cu cifrele referitoare la populație prevăzute la articolul 1 din anexa III la regulamentul de procedură.

               (2)

               Articolul 2 alineatul (2) din anexa III la regulamentul de procedură, referitor la modalitățile de aplicare a dispozițiilor privind ponderarea voturilor în Consiliu, prevede că, începând cu data de 1 ianuarie a fiecărui an, Consiliul modifică cifrele stabilite la articolul 1 din anexa menționată, în conformitate cu datele disponibile Biroului Statistic al Comunităților Europene la data de 30 septembrie a anului precedent.

               (3)

               Prin urmare, regulamentul de procedură ar trebui modificat în consecință pentru anul 2009,

         DECIDE:
   Articolul 1
   Articolul 1 din anexa III la regulamentul de procedură se înlocuiește cu următorul text:

      „Articolul 1
      În scopul aplicării articolului 205 alineatul (4) din tratatul CE, a articolului 118 alineatul (4) din Tratatul Euratom, precum și a articolului 23 alineatul (2) al treilea paragraf și a articolului 34 alineatul (3) din Tratatul UE, populația totală a fiecărui stat membru, pentru perioada 1 ianuarie-31 decembrie 2009, este următoarea:

                  Stat membru

                  Populație
                  (× 1 000)

                  Germania

                  82 217,8

                  Franța

                  63 753,1

                  Regatul Unit

                  61 224,1

                  Italia

                  59 619,3

                  Spania

                  45 283,3

                  Polonia

                  38 115,6

                  România

                  21 528,6

                  Țările de Jos

                  16 405,4

                  Grecia

                  11 213,8

                  Belgia

                  10 666,9

                  Portugalia

                  10 617,6

                  Republica Cehă

                  10 381,1

                  Ungaria

                  10 045,4

                  Suedia

                  9 182,9

                  Austria

                  8 331,9

                  Bulgaria

                  7 640,2

                  Danemarca

                  5 475,8

                  Slovacia

                  5 401,0

                  Finlanda

                  5 300,5

                  Irlanda

                  4 401,3

                  Lituania

                  3 366,4

                  Letonia

                  2 270,9

                  Slovenia

                  2 025,9

                  Estonia

                  1 340,9

                  Cipru

                  789,3

                  Luxemburg

                  483,8

                  Malta

                  410,3

                  Total

                  497 493,1

                  prag (62 %)

                  308 445,7”

   Articolul 2
   Prezenta decizie produce efecte de la 1 ianuarie 2009.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 8 decembrie 2008.

            Pentru Consiliu

            Președintele

         B. KOUCHNER

      (1)  Decizia 2006/683/CE, Euratom a Consiliului din 15 septembrie 2006 de adoptare a regulamentului de procedură al Consiliului (JO L 285, 16.10.2006, p. 47).


title: 2009/206/CE: Decizia Parlamentului European din 22 aprilie 2008 privind închiderea conturilor Centrului European de Prevenire și Control al Bolilor pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/133

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Centrului European de Prevenire și Control al Bolilor pentru exercițiul financiar 2006
   (2009/206/CE)
   PARLAMENTUL EUROPEAN,
   având în vedere conturile anuale finale ale Centrului European de Prevenire și Control al Bolilor pentru exercițiul financiar 2006 (1),
   având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2006, însoțit de răspunsurile centrului (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (4), în special articolul 23,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0117/2008),

               1.

               ia act de conturile anuale finale ale Centrului european de prevenire și control al bolilor, astfel cum sunt anexate la raportul Curții de Conturi;

               2.

               aprobă închiderea conturilor Centrului European de Prevenire și Control al Bolilor pentru exercițiul financiar 2006;

               3.

               încredințează Președintelui sarcina de a transmite prezenta decizie directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 49.

      (2)  JO C 309, 19.12.2007, p. 99.

      (3)  JO L 248, 16.9.2002, p. 1.

      (4)  JO L 142, 30.4.2004, p. 1.

      (5)  JO L 357, 31.12.2002, p. 72.


title: Decizia (UE) 2017/1704 a Parlamentului European din 27 aprilie 2017 privind închiderea conturilor Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție pentru exercițiul financiar 2015

text:
               29.9.2017

               RO

               Jurnalul Oficial al Uniunii Europene

               L 252/294

         DECIZIA (UE) 2017/1704 A PARLAMENTULUI EUROPEAN
   din 27 aprilie 2017
   privind închiderea conturilor Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție pentru exercițiul financiar 2015
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție pentru exercițiul financiar 2015,

               —

               având în vedere Raportul Curții de Conturi privind conturile anuale ale Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție pentru exercițiul financiar 2015, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a agenției în ceea ce privește execuția bugetară pentru exercițiul financiar 2015 (05873/2017 – C8-0079/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 1077/2011 al Parlamentului European și al Consiliului din 25 octombrie 2011 de instituire a Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (4), în special articolul 33,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0105/2017),

               1.

               aprobă închiderea conturilor Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție pentru exercițiul financiar 2015;

               2.

               încredințează președintelui sarcina de a transmite prezenta decizie directorului executiv al Agenției Europene pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 173.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 286, 1.11.2011, p. 1.

      (5)  JO L 328, 7.12.2013, p. 42.


title: Decizia Consiliului din 16 decembrie 2009 privind acordarea unui ajutor de stat de către autoritățile din Republica Lituania pentru achiziționarea de terenuri agricole aflate în proprietatea statului între 1 ianuarie 2010 și 31 decembrie 2013

text:
               19.12.2009

               RO

               Jurnalul Oficial al Uniunii Europene

               L 338/93

      DECIZIA CONSILIULUI

   din 16 decembrie 2009
   privind acordarea unui ajutor de stat de către autoritățile din Republica Lituania pentru achiziționarea de terenuri agricole aflate în proprietatea statului între 1 ianuarie 2010 și 31 decembrie 2013
   (2009/983/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 108 alineatul (2) paragraful al treilea,
   având în vedere cererea înaintată de Guvernul Republicii Lituania la 23 noiembrie 2009,
   întrucât:

               (1)

               La 23 noiembrie 2009, Republica Lituania (denumită în continuare „Lituania”) a înaintat Consiliului o cerere privind o decizie în conformitate cu articolul 88 alineatul (2) paragraful al treilea din Tratatul de instituire a Comunității Europene referitoare la planul Lituaniei de a acorda un ajutor de stat agricultorilor lituanieni pentru achiziționarea de terenuri agricole aflate în proprietatea statului.

               (2)

               Din cauza veniturilor insuficiente din agricultură, este dificil să se îmbunătățească distribuția nefavorabilă a suprafețelor exploatațiilor agricole din Lituania. În 2009, fermele cu o suprafață de până la 5 hectare constituiau 52 % din totalul fermelor.

               (3)

               În 2009, criza economică și financiară a dus la scăderea substanțială a prețurilor de producție ale produselor agricole în Lituania: prețurile de producție ale produselor agricole au scăzut, în primul trimestru, cu 27 % față de primul trimestru din 2008, în al doilea trimestru, cu 25,3 % față de al doilea trimestru din 2008, iar în al treilea trimestru, cu 8 % față de al treilea trimestru din 2008. Prețurile de producție pentru recolte au fost în special afectate în mod semnificativ de această scădere: pentru aceeași perioadă de referință, prețurile de producție pentru recolte au scăzut cu 33,6 %, 35,7 % și, respectiv, 17,9 %.

               (4)

               La sfârșitul anului 2008 și în 2009, din cauza lipsei de capital a fermierilor și a dobânzilor ridicate practicate de către instituțiile de credit la împrumuturile pentru achiziționarea de terenuri agricole, posibilitățile fermierilor de a obține credite pentru investiții, cum ar fi pentru achiziționarea de terenuri agricole în condițiile pieței, au scăzut drastic. În trimestrul al patrulea din 2008 și în 2009, ratele dobânzilor la creditele pentru achiziționarea de terenuri agricole au variat între 9,51 % și 15,99 % pe an.

               (5)

               Ajutorul de stat se va acorda în două moduri alternative: 1. prin multiplicarea prețului pe piață al terenului achiziționat cu un factor de ponderare (0,6 sau 0,75 pentru fermierii tineri, dacă toate condițiile impuse în schema de ajutor au fost îndeplinite); 2. prin vânzarea în rate a terenului agricol aflat în proprietatea statului, caz în care ajutorul constă în diferența dintre rata reală a dobânzii plătite de cumpărător, care este cel puțin 5 %, și rata dobânzii aplicate de către banca ce a acordat creditul.

               (6)

               Ajutorul de stat care urmează a fi acordat se ridică la maximum 55 de milioane de litas lituanieni (LTL) și ar trebui să permită achiziționarea unui total de 370 000 de hectare de teren agricol, în limita a maximum 300 de hectare de teren agricol pe cumpărător, în perioada 2010-2013. Valoarea medie a ajutorului pentru fiecare exploatație ar trebui să fie de circa 11 000 LTL. Terenul poate fi vândut persoanelor fizice care îndeplinesc următoarele condiții: au depus o „cerere unică ” în ceea ce privește schemele de ajutor pe suprafață în conformitate cu articolul 11 din Regulamentul (CE) nr. 796/2004 al Comisiei din 21 aprilie 2004 de stabilire a normelor de aplicare a ecocondiționării, a modulării și a sistemului integrat de gestionare și control, prevăzute de Regulamentul (CE) nr. 1782/2003 al Consiliului de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (1) în anul anterior anului de depunere a cererii de ajutor de stat; gestionează contabilitatea fermei; au experiență practică în agricultură și dețin o fermă înregistrată sau au experiență practică în agricultură și dețin o diplomă în domeniul agriculturii sau un document care să ateste o formare profesională în domeniul agriculturii. Terenul poate fi vândut de asemenea persoanelor juridice, cu condiția ca cel puțin jumătate din venitul anual al acestora să provină din vânzarea produselor agricole comercializabile și să poată prezenta dovezi de viabilitate economică.

               (7)

               Terenul agricol aflat în proprietatea statului poate fi vândut în rate pe o perioadă de maximum 15 ani, cumpărătorul începând să plătească din al doilea an și plătind 10 % din prețul total în avans, cu excepția fermierilor tineri, cu vârsta sub patruzeci de ani, care trebuie să plătească doar 5 %. Cumpărătorul trebuie să îndeplinească standardele minime de protecție a mediului, igienă și bunăstare a animalelor.

               (8)

               Nicio procedură de licitație nu se aplică terenurilor agricole aflate în proprietatea statului, dar prețul este calculat în conformitate cu legea lituaniană privind constituirea proprietății și evaluarea pe piață, și anume după evaluarea proprietăților din fiecare lot de teren la prețul pieței. Un indice de ponderare de 0,6 se aplică prețului calculat în acest fel, dacă prețul este plătit în avans de către fermieri tineri, cu o vârstă sub patruzeci de ani, care au exploatat terenul respectiv timp de cel puțin un an. Un indice de ponderare de 0,75 se aplică prețului calculat în acest fel, dacă prețul este plătit în rate de către fermieri tineri, cu o vârstă sub patruzeci de ani, care au exploatat terenul respectiv timp de cel puțin un an. Cumpărătorii de terenuri aflate în proprietatea statului nu pot schimba destinația principală a terenurilor mai devreme de cinci ani de la data achiziției. Dacă unul dintre indicii de ponderare sus-menționați s-a aplicat prețului terenului, cumpărătorul nu poate să înstrăineze terenul mai devreme de cinci ani de la data achiziției.

               (9)

               Până în această etapă, Comisia nu a inițiat nicio procedură și nici nu a adoptat o poziție cu privire la natura și compatibilitatea ajutorului.

               (10)

               Prin urmare, există circumstanțe excepționale, care permit luarea în considerare a unui astfel de ajutor, prin derogare și în măsura în care este strict necesar pentru încheierea cu succes a reformei funciare și pentru îmbunătățirea structurii fermelor și a eficienței exploatării agricole în Lituania, astfel încât aceasta să fie compatibilă cu piața internă,

         ADOPTĂ PREZENTA DECIZIE:
   Articolul 1
   Ajutorul de stat excepțional acordat de autoritățile lituaniene pentru împrumuturile în vederea achiziționării de terenuri agricole aflate în proprietatea statului, în valoare de maximum 55 de milioane LTL și acordat între 1 ianuarie 2010 și 31 decembrie 2013, este considerat compatibil cu piața internă.
   Articolul 2
   Prezenta decizie se adresează Republicii Lituania.

      Adoptată la Bruxelles, 16 decembrie 2009.

            Pentru Consiliu

            Președintele

         E. ERLANDSSON

      (1)  JO L 141, 30.4.2004, p. 18.


title: 2014/612/UE: Decizia Parlamentului European din 3 aprilie 2014 privind închiderea conturilor Eurojust pentru exercițiul financiar 2012

text:
               5.9.2014

               RO

               Jurnalul Oficial al Uniunii Europene

               L 266/290

         DECIZIA PARLAMENTULUI EUROPEAN
   din 3 aprilie 2014
   privind închiderea conturilor Eurojust pentru exercițiul financiar 2012
   (2014/612/UE)
   PARLAMENTUL EUROPEAN,

               —

               având în vedere conturile anuale finale ale Eurojust pentru exercițiul financiar 2012,

               —

               având în vedere Raportul Curții de Conturi privind conturile anuale ale Eurojust pentru exercițiul financiar 2012, însoțit de răspunsurile Eurojust (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Decizia 2002/187/JAI a Consiliului din 28 februarie 2002 de instituire a Eurojust în scopul consolidării luptei împotriva formelor grave de criminalitate (4), în special articolul 36,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5).

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A7-0186/2014),

               1.

               aprobă închiderea conturilor Eurojust pentru exercițiul financiar 2012;

               2.

               încredințează Președintelui sarcina de a transmite prezenta decizie directorului administrativ al Eurojust, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 228.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 63, 6.3.2002, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2010/362/: Decizia reprezentanților guvernelor statelor membre ale Uniunii Europene din 23 iunie 2010 de numire a judecătorilor în cadrul Tribunalului

text:
               30.6.2010

               RO

               Jurnalul Oficial al Uniunii Europene

               L 163/41

         DECIZIA REPREZENTANȚILOR GUVERNELOR STATELOR MEMBRE ALE UNIUNII EUROPENE
   din 23 iunie 2010
   de numire a judecătorilor în cadrul Tribunalului
   (2010/362/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   întrucât:

               (1)

               Mandatele următorilor judecători în cadrul Tribunalului urmează să expire la 31 august 2010: Josef AZIZI, Valeriu CIUCĂ, Ottó CZÚCZ, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Heikki KANNINEN, Eugénia MARTINS DE NAZARÉ RIBEIRO, Arjen W. H. MEIJ, Savvas S. PAPASAVVAS, Juraj SCHWARCZ, Mihalis VILARAS și Irena WISZNIEWSKA-BIAŁECKA.

               (2)

               Guvernele statelor membre au propus reînnoirea mandatelor de judecător în cadrul Tribunalului ale următoarelor persoane: Josef AZIZI, Ottó CZÚCZ, Franklin DEHOUSSE, Sten FRIMODT NIELSEN, Marc JAEGER, Küllike JÜRIMÄE, Heikki KANNINEN, Eugénia MARTINS DE NAZARÉ RIBEIRO, Savvas S. PAPASAVVAS, Juraj SCHWARCZ și Irena WISZNIEWSKA-BIAŁECKA. Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea celor unsprezece judecători sus-menționați de a exercita funcția de judecător în cadrul Tribunalului. Ulterior, candidatura domnului Ottó CZÚCZ a fost retrasă.

               (3)

               Prin urmare, se impune desemnarea a zece membri ai Tribunalului pentru perioada 1 septembrie 2010-31 august 2016; numirea judecătorilor pentru cele patru posturi rămase se va efectua ulterior,

         ADOPTĂ PREZENTA DECIZIE:
   Articolul 1
   Sunt numiți în calitate de judecători în cadrul Tribunalului, pentru perioada 1 septembrie 2010-31 august 2016:

               Dl Josef AZIZI

               Dl Franklin DEHOUSSE

               Dl Sten FRIMODT NIELSEN

               Dl Marc JAEGER

               Dna Küllike JÜRIMÄE

               Dl Heikki KANNINEN

               Dna Eugénia MARTINS DE NAZARÉ RIBEIRO

               Dl Savvas S. PAPASAVVAS

               Dl Juraj SCHWARCZ

               Dna. Irena WISZNIEWSKA-BIAŁECKA

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 23 iunie 2010.

            Președintele

         C. BASTARRECHE SAGÜÉS